Akken yella di lemtel « Agdud mebla idles am umdan mebla iles». Tasekla tamaziɣt taqbaylit tecba akk tisekliwin n ddunit. Tebḍa ɣef sin n yiḥricen amezwaru d timawit anda rran yimdanen lwelha-nsen ɣer ccfawat almi d lqern wis 19 tennulfa-d tsuta yebɣan ad tesseḥbiber ɣef ugerruj n tsekla-is am leǧnas wiyaḍ s tira, s leqdic-nsen tebda tkeččem teqbaylit ɣer unnar n tira i yellan d aḥric wis sin iɣef tebḍa tsekla.Maca d irumyen i d imezwura i d-ijemɛen timucuha d isefra akken ad fehmen agdud d wayen yellan deg-s akken ad t-smehersen.Deffir waya llan warraw n tmurt yebɣan ad arun akken ad ḥerzen ayla-nsen, ad d-snulfun amaynut di tsekla taqbaylit aya-agi iban-d d aḥric wis sin n tsekla; di tewsatin i d-yefrurin seg-s amedya: tamacahut, tamedyazt, tullist, amezgun, ungal,...